3. Vedtagelse af revideret ”Strategisk Varmeplan 2022-2030” (Åben)
Tidl. politisk behandling
Forventet sagsgang
TM-U, ØK, BY
Lovgrundlag
Varmeforsyningsloven, Bekendtgørelse om godkendelse 
af projekter for kollektive varmeforsyningsanlæg, 
Miljøvurderingsloven og Cirkulære om kommunal 
varmeplanlægning og projektgodkendelse 
SAGENS INDHOLD
Byrådet skal i denne sag tage stilling til den reviderede ”Strategisk Varmeplan 2022-2030”. Den reviderede 
strategiske varmeplan afløser den varmeplan, der blev vedtaget i 2013. Varmeplanens indhold er 
grundlaget for den orientering, som borgere i gasforsynede områder modtog ultimo 2022 om mulighed for 
at blive tilsluttet fjernvarme. 
En strategisk varmeplan omfatter en overordnet planlægning for den fremtidige varmeforsyning i 
kommunen. Planen skal medvirke til at sikre en velfungerende, omkostningseffektiv og miljøvenlig 
varmeforsyning, og den indeholder mål og handlingsplan for udviklingen af varmeforsyningen i hele 
[adresse].
Planen er udarbejdet i samarbejde med varmeselskaberne i kommunen og det nationale gasselskab Evida. 
Konsulentvirksomheder 
indenfor 
vedvarende 
energi 
har 
bidraget 
til 
vurderingerne 
af 
fjernvarmemulighederne samt de alternative kollektive fjernvarmeløsninger i mindre bysamfund.
I varmeplanen bliver der gjort rede for status for varmeforsyningen (3. kvartal 2022) samt anvendelsen af 
brændsler og energikilder. Opgørelsen er vist for hvert enkelt lokalområde og hvert enkelt 
fjernvarmeselskab. 
Varmeplanen realiseres gennem tiltag, der er beskrevet i ”Klimaplan 2050”. I ”Klimaplan 2050” er der 
beskrevet en række indsatser for at nå målet om klimaneutralitet i 2050. Indsatserne 1-8 i ”Indsatskataloget 
til Klimaplan 2050” vedrører varme- og energiområdet. De otte indsatser skal realiseres gennem konkrete 
handlinger, der iværksættes i medfør af den strategiske varmeplan. 
De konkrete handlinger i ”Strategisk Varmeplan 2022-2030” omfatter indsatser i forhold til: 

Udbygning af fjernvarmeområder

Restpotentiale i fjernvarmeområder 

Udfasning af individuelle olie- og naturgasfyr i boliger* 

Udfasning af olie- og naturgasfyr i erhverv 

Mere vedvarende energi og overskudsvarme i fjernevarmeproduktionen

Opdatering af varmeplan 2022-2030

Pulje til varmeprojekter.
*Bemærk at handlingen ”Udfasning af individuelle olie- og naturgasfyr i boliger” er opdelt i to adskilte 
indsatser i ”Indsatskataloget til Klimaplan 2050”.
Teknik- og Miljøudvalget
3. maj 2023  16:00
[adresse]: EMN-2020-23630
Dok-ID: 3522257
Sagsbehandler: bjor/lvso
Teknik og Miljø understøtter primært handlingerne ved:

Dialog med fjernvarmeselskaberne

Deltagelse på borgermøder

Gennemførelse af kampagner mv.

Assistance til dataudtræk

Økonomisk støtte til projektforslag.
Der er identificeret en række muligheder for reduktion af CO2-udledningen ved gennemførelsen af 
varmeplanens handlingsplan. Reduktionerne er nærmere beskrevet i ”Indsatskataloget til Klimaplan 2050”.
Status på den CO2-udledning, der relaterer sig til både kollektiv og individuel varmeforsyning, bliver vist 
sammen med den samlede status for Favrskov Kommunes CO2-udledninger og klimaindsatser. På den 
måde vil resultaterne af de konkrete handlinger i ”Strategiske varmeplan 2022-2030” være tæt forbundne 
med opfølgningen og status på ”Klimaplan 2050” målsætningerne. 
Teknik og Miljø vil løbende vurdere fremdriften i de forskellige indsatser i ”Strategisk Varmeplan 2023-
2030”. Ved Byrådets vedtagelse af ”Klimaplan 2050” 29. september 2022 blev det besluttet, at der skal 
udarbejdes et opdateret klimaregnskab hvert andet år. De realiserede klimaeffekter af varmeplanen vil 
derfor medgå her. ”Strategisk Varmeplan 2023-2030” vil blive revideret første gang i 2026.
Varmeplanens relation til FN’s verdensmål 7 og 13 er beskrevet i bilag 1.
VURDERING
Teknik og Miljø vurderer, at ”Strategisk Varmeplan 2022-2030” giver et godt og dækkende overblik over 
varmeforsyningen i [adresse] pr. august 2022, og at planen vil være et godt redskab i den videre 
dialog med vigtige interessenter som fjernvarmeselskaberne, virksomheder og borgere om en 
omkostningseffektiv og miljøvenlig varmeforsyning i hele kommunen.
Teknik og Miljø vurderer desuden, at der fortsat vil være stor interesse for at omlægge til fjernvarme, hvor 
det er muligt. I 2022 har der været stor fokus på udfasning af gas til brug for rumopvarmning. Dette fokus 
har bidraget væsentligt til, at interessen for tilslutning til fjernvarme er øget mærkbart.
Kasper Winther er ikke juridisk bindende og giver derfor heller ikke tilladelse til at gennemføre konkrete 
varmeprojekter. Konkrete fjernvarmeprojekter gennemføres efter Teknik og Miljøs forudgående 
godkendelse af de enkelte fremsendte projektforslag. En afgørende forudsætning for godkendelse af et 
fjernvarmeprojekt er, at der kan dokumenteres en positiv samfundsøkonomi, og at projektet er miljømæssigt 
fordelagtigt at gennemføre.
Alternative kollektive varmeprojekter, som eksempelvis termonet, er i dag ikke reguleret under 
varmeforsyningsloven. Projektforslag om sådanne løsninger kan dog godt realiseres, selvom de ikke 
godkendes i medfør af projektbekendtgørelsen. Teknik og Miljø kan også give tilskud til udarbejdelse af 
projektforslagene om alternative varmeløsninger. 
Teknik og Miljø har vurderet, at varmeplanen ikke vil påvirke miljøet væsentligt, og at planen derfor ikke er 
omfattet af krav om miljøvurdering. Vurderingen baserer sig på en screening, der er gennemført efter 
reglerne i Miljøvurderingsloven. Resultatet af screeningen fremgår af bilag 2.
ØKONOMI
I ”Indsatsplan til Klimaplan 2050” er der afsat 100.000 kr. årligt til fjernvarmeprojekter, som efter 
godkendelse i [adresse] kan opnå tilskud. 
I perioden 2022-2025 tilføres området i [adresse] samlet 1,5 mio. kr. fra Staten. Dette følger af 
aftalen mellem regeringen og KL af 29. juni 2022 om fremskyndet planlægning for udfasning af gas til 
rumopvarmning. Midlerne støtter arbejdet med varmeplanlægning og driften af lokale koordinationsfora 
samt udviklingen af fælles kollektive varmeforsyninger.    
Teknik og Miljø har fået tildelt 100.000 kr.  under Region Midtjyllands landdistriktsindsats ”Den bæredygtige 
Landsby” med fokus på ”Fælles borgerdrevne energiløsninger i landsbyer”. Midlerne anvendes til 
videreførelse af udviklingsarbejdet om termonetløsninger i [adresse], [adresse] og Philip Kristoffersen.  
Teknik og Miljø udbetaler efter forudgående politisk godkendelse tilskud til projektforslag fra varmepuljen. 
Puljen uddeler op til 50.000 kr. pr. fjernvarmeprojekt. Privatpersoner og mindre foreninger, der ønsker at 
etablere alternativ kollektiv varmeforsyning, kan efter ansøgning få tildelt støttebeløb på op til 25.000 kr.
Teknik og Miljø vurderer fremsendte fjernvarmeprojekter. Når projekterne er godkendt i henhold til 
varmeforsyningsloven, 
kan 
varmeselskaberne 
efterfølgende 
søge 
[adresse] 
Kommune 
om 
kommunegaranti til lån til udmøntning af projektet.
INDDRAGELSE
Teknik og Miljø gennemførte i løbet af 2022 dialogmøder med fjernvarmeselskaberne og det nationale 
gasdistributionsselskab Evida under forarbejdet til varmeplanen. Dialogen er sket i en møderække, hvor 
Favrskov Kommune mødes regelmæssigt med repræsentanter fra fjernvarmeværkerne og Evida. Dette 
forum bliver fra 2023 til det lovpligtige Koordinationsforum, hvor deltagerkredsen dog udvides til også at 
omfatte elselskaber.
Fjernvarmeselskaberne bidrog med en særlig indsats ved udsendelsen af de omtrent 3.500 breve til 
borgere i gasforsynede områder om fremtidig varmeforsyning. Indsatsen omfattede også afvikling af to 
borgermøder, hvor modtagere af varmebreve var inviteret til at deltage. 
Der er ikke krav om offentlig høring af ”Strategisk Varmeplan 2022-2030”. Teknik og Miljø har dog sendt 
planen i høring ved de seks fjernvarmeselskaber samt nabokommunerne Silkeborg og Viborg. De to 
kommuner er hørt, da [adresse] leverer fjernvarme til Gjern og Fårvang i Silkeborg Kommune, 
mens GUES leverer varme til Bjerringbro i Viborg Kommune. Endelig har Evida været inddraget i høringen.
Der er indkommet fire høringssvar, som er vedlagt i bilag 3. [adresse] fremhæver, at de 
påtænker at indsende projektforslag dækkende delområder/dele af veje. Teknik og Miljø går i dialog med 
fjernvarmeværket om den valgte tilgang. Evida fremhæver i deres høringssvar, at de ønsker at blive 
inddraget i det lovpligtige Koordinationsforum, hvilket også er hensigten. Endeligt har Evida en række 
bemærkninger til datagrundlaget. I varmeplanen er der anvendt data fra Aalborg Universitets varmeatlas, 
som er dækkende til brug for planlægningsopgaver. 
Teknik og Miljø vurderer, at indholdet i de indkomne høringssvar ikke giver anledning til egentlige ændringer 
i varmeplanens indhold men alene medfører enkelte redaktionelle rettelser. 
INDSTILLING
Direktøren for Teknik og Miljø indstiller til Byrådet:
1.
At den reviderede Strategiske Varmeplan 2022-2030 vedtages.
BESLUTNING
Teknik- og Miljøudvalget, 3. maj 2023
Fraværende: Sonny Bertelsen
.
Indstilles godkendt.
Bilag
1.
Understøttelse af FN’s verdensmål (3533690)
2.
Afgørelse om ikke-miljøvurderingspligt for Strategisk Varmeplan 2022-2030 (3516406)
3.
Indkomne høringssvar til revideret ”Strategisk Varmeplan 2022-2030” (3533819)
